Expedition 26 -Operasjon Magma Canyon og Titan Highway

Operasjonsnummer: Ekspedisjon 26

Rapportør: Helmut van Klemt

Mål: Hovedmålet var å utforske nordøstlige områder.

### Avreise og Oppdagelse av Titan Highway:

Ved avreisen ble Timou Grolsch tildelt oppgaven med å overvåke vår ekspedisjon, det kan virke som trifectaens tillit til oss er svekket etter de siste ukenes hendelser på stone upon hill.

Vi valgte å ta en mindre brukt rute vest for trollmannens borg og snart oppdaget vi en vei gjennom skogen nord for den forlatte stasjonen. Vi så at veien, selv om noe overgrodd, besto av store flate steiner, som gjorde det klart at denne veien hadde kapasitet til å romme flere vogner ved siden av hverandre  eller kanskje til og med en titan. Etter å ha fulgt veien nordover en stund møtte vi på fire steinvesner, de var ikke vennlig innstilt og vi så oss derfor nødt til å eliminere dem for å sikre ekspedisjonens integritet. Deres motstand var begrenset men deres eliminasjon kan se ut til å ha trigget en alarm av noe slag, for med et så vi en titan nærme seg i det fjerne!

#### Møte med Titan og Taktisk Tilbaketrekning:

Ved mindre det finnes flere like titaner var titanen som nærmet seg  den samme  som vi har møtt på før ved Titan stronghold. I forsøket på å unngå direkte konfrontasjon valgte vi å gjemme oss mens titanen søkte etter oss. Etter en stund begynte titanen å trekke seg tilbake, og vi besluttet å følge etter den forsiktig. Da vi nådde elven, benyttet U’Trizthur en flyvekrystall, som viste seg som en fornuftig løsning. Vi bør absolutt vurdere å ha en båt tilgjengelig for slike situasjoner i fremtiden. Etter å ha krysset tok vi en kort hvil for å gjenopprette våre krefter og samle våre tanker.

#### Konfrontasjon, dessertering og Uenigheter:

Midt på natten ble vi vekket av lyder rundt leiren. Timou og Antonio var i samtale med Puff og to degenererte dverger. U’Trizthur gikk i direkte angrep for å drepe Puff mens Antonio og Bixit forsøkte å beskytte møbelet. Situasjonen begynte å eskalere,  Jeg grep inn ved å fange Puff i Bag of Holding for senere behandling i mer passende omstendigheter. Antonio rettet aggresjon mot meg, og Bixit kastet bagen i elven. Dette til tross for at vi tidligere hadde nådd demokratisk enighet om å bringe Puff tilbake til Storm Upon Hill. Etter dette forsvant Antonio nedover elven i Puffs båt som en følge av hans valg om å forlate oss. Med det ksan det virke som. vi har blitt vitne til vår første dessertering.

#### Fortsettelse av Utforskning og Titanens Ritual:

Etter en kort hvil fortsatte vi vår marsj mot nordøst, som ledet oss inn i en dyster dal som brant med et inferno av lavastrømmer. Dette området syntes å stemme overens med mine tidligere beregninger om stedet vi nådde via lavabåten fra The Rift. I det fjerne observerte vi en skikkelse som satt på huk ved kanten av en stor åpning i bakken. Ved nærmere inspeksjon konstaterte vi at titanen sov, uvitende om vår tilstedeværelse.

Med forsiktighet nærmet vi oss kanten av åpningen, og vi kunne tydelig se en massiv, regnbuefarget stein som dekket hele inngangen, omtrent 100 fot under oss. Steinen var rund, men dens overflate bar spor av store ujevnheter, som om den hadde blitt rammet av delvis deformasjon. Videre observerte vi innganger i fjellveggene rundt oss og besluttet å utforske en av disse. Der inne fant vi En rekke tall var skrapt inn på døren. 5, 4, 3 og 2. Under dem stod følgende skrevet på dvergisk:

> *“Hrakk hadde rett. Hver dag kommer det færre. De Gamle sine steg veier tyngre. Strategien vil fungere! Priset være Skaldene! Priset være kunnskapen fra Findals dyp!»*
>
>

Plutselig, som om naturen selv var klar over vårt nærvær, steg solen  over horisonten, og titanen våknet brått. Fra vårt skjulested så vi titanen reise seg, ta frem en kniv og skjære over hånden sin, slik at blodet dryppet ned på den regnbuefargede steinen som dekket åpningen. I det samme øyeblikket kom det nye, langt mer truende steinvesener opp fra dybden av hullet, deres fremtoning var langt mer fryktinngytende enn de vi tidligere hadde støtt på.

Før situasjonen kunne utvikle seg til det verre, ble vi raskt evakuert fra dalen takket være U’Trizthurs bemerkelsesverdige evner. Bixit, på sin side, fremkalte en rekke tilfeldige dyr, inkludert et vilt svin. Utrolig nok, hjalp denne improviserte innsatsen oss med å krysse elven igjen. Ved elvens bredd, hoppet vi på hestene våre og satte kursen hjemover. Timou ba meg også nevne at han prioriterte å hjelpe alle oss andre på hestene før han besteg sin egen.

Tross den utfordrende situasjonen overlevde vi hendelsene uten alvorlige skader, selv om tåken hadde en viss innvirkning på meg personlig.

#### Konklusjon:

Operasjonen ble utført med suksess, selv om vi møtte uforutsette utfordringer som Antonio's forræderi og konfrontasjonen med titanen. Vi oppnådde målet vårt om å utforske nordøstlige områder og skaffet verdifull informasjon om situasjonen. Magma Canyon viste seg å være et særs utfordrende område men med mange hemmeligheter fortsatt skjult, vi bør vurdere nøye forberedelser for å håndtere titanen og eventuelle farlige vesener i fremtidige ekspedisjoner og dessuten båt.